પાદરા બ્રાહ્મણ સમાજના મહામંત્રી જીગ્નેશ જોષીએ જણાવ્યું કે, પાદરાના ઝંડાબજાર ખાતે અચલેશ્વર મહાદેવની સામે સિધ્ધી વિનાયકનું મંદિર આવેલું છે. પાદરા તાલુકાના રાજુપુરા ગામના ઈનામદાર મલ્હારભાઉ નામના એક દક્ષિણી બ્રાહ્મણ દ્વારા આશરે 160 વર્ષ પહેલા સિધ્ધી વિનાયક મંદિરનું નિર્માણ કરાવ્યું હતું. મોટા શિખરબંધી મંદિરમાં એક જ આરસના ઉજળા પથ્થરમાંથી એકદંત,જમણી સૂંઢ અને પદ્માસનમાં સ્થિત ગણપતિ સાથે રિધ્ધી-સિધ્ધી અને મુશકને કંડારેલા છે. શાસ્ત્રો પ્રમાણે એશિયામાં આ પ્રકારની મુર્તી પ્રથમ હોવાનું મનાય છે. જ્યારે હાલ ગણપતિના મંદિરમાં પ્રવેશ કરવા માટેનું અત્યારે જે બારણું છે, તેની જગ્યાએ પહેલા માથાબ્હારી હતી.